Ma yella tasekla tamensayt taqbaylit d tin i yellan d timawit kan, yerna tiwsatin-is d tid i yerzan anagar tamedyezt, timucuha, inzan d temseɛraq. Maca ass-a, tlul-d yiwet n tsekla-nniḍen, ta d tin i wumi neqqar tasekla yuran, tasekla-ya d tamaynut tegla-d s tlalit n tewsatin-nniḍen: ungal d tullist; d tiwsatin i yellan akk deg tsekliwin n umaḍal, maca ɣas ulamma , aẓar n wungal n teqbaylit yettuɣal ɣer yiseggasen n 1940, asmi i yura Belɛid At li ungal-is Lwali n udrar i d-ssuffɣen yimrabḍen irumiyen deg useggas n 1946, maca ungal amezwaru n teqbaylit i d-yeffɣen s talɣa n wungal s wudem aḥeqqani d Faffa i yura Racid ellic, yeffeɣ-d deg useggas n 1981; deg useggas n 1983, yerna-d ungal-nniḍen i wumi isemma Asfel, deg useggas-nni kan, Saɛid Sadi yessuffeɣ-d ula d netta ungal-is i wumi isemma Askuti.